‎(ผลงานซีรีส์จาก NETFLIX)
‎เล็งเผื่อทางลมด้วยนะครับ
‎เผื่อไปทางซ้ายนิดหน่อย
‎ปรับกล้องเล็งศูนย์ปืนไปที่ 100 หลา
‎ค่อยๆ ปลดล็อก
‎และเหนี่ยวไกเบาๆ
‎ตายไหม
‎ไม่ตาย
‎ยิงโดนครับ แต่มันหนีไปได้ บาดเจ็บด้วย
‎- งั้นเราก็ต้องตามรอย ‎- ไม่ได้
‎เห็นลำธารน้อยๆ ข้างล่างนั่นไหมครับ
‎นั่นเส้นแบ่งเขตระหว่างที่ดินของเรา ‎กับเขตที่ดินของเพื่อนบ้าน
‎และเราจะข้ามเส้นนั้นไม่ได้เด็ดขาด
‎- อรุณสวัสดิ์พ่ะย่ะค่ะ ‎- อรุณสวัสดิ์
‎แค่อยากทูลว่าท่านนายกรัฐมนตรี
‎และคุณแธตเชอร์น่าจะมาถึง ‎ประมาณบ่ายสามโมงของวันพรุ่งนี้
‎ขอบใจ
‎- ตื่นเต้นอะไรกัน ‎- อรุณสวัสดิ์ค่ะ แม่
‎- อรุณสวัสดิ์ ‎- อรุณสวัสดิ์ค่ะ
‎- อรุณสวัสดิ์ ‎- พ่อจะบอกหรือให้ลูกบอกเอง
‎บอกสิ เห็นนะว่าอยากบอกใจจะขาด
‎เมื่อเช้าหัวหน้าทีมดูแลพื้นที่ได้รับโทรศัพท์ ‎จากเจ้าของที่ติดกับของเรา
‎ดูเหมือนว่าแขกที่จ่ายเงินมาพักคนหนึ่ง
‎เห็นว่าเป็นคนญี่ปุ่น
‎ยิงกวางใหญ่ตัวหนึ่งบาดเจ็บ
‎ตอนนี้กวางข้ามมาในเขตพระราชฐาน ‎และจำเป็นต้อง…
‎ต้องไปช่วยให้มันพ้นทุกข์
‎- ตกลงนี่ใครเล่าเรื่องกันแน่ ‎- งั้นก็เล่าเร็วๆ สิ
‎นั่นแหละ
‎รู้สึกว่าจะเป็นกวางอิมพีเรียล
‎- เขา 14 ยอด ‎- โอ้โฮ
‎คนถึงได้ตื่นเต้นกัน
‎เราถึงได้เปลี่ยนแผนทั้งหมด ‎เพื่อที่วันนี้จะได้ออกล่า
‎แต่เรามีกรณียกิจต้องทำ
‎ไม่มีแล้ว
‎- เรายกเลิกทุกอย่างแล้ว ‎- อะไรนะ
‎ไม่เอาน่า แม่คะ
‎ทุกคนรู้ว่าไม่ได้ยิงกวางตัวใหญ่ขนาดนั้น ‎ในเขตนี้มาตั้งแต่…
‎และถ้าเจอตัวที่สูสีกับมันได้ก็คงจะดี
‎- นำลิ่วไปเลยต่างหาก ‎- เป็นคู่ปรับและศัตรู
‎จ้องตากันจากอีกฝั่งของห้อง
‎คำถามคือชื่อไหนจะได้ประดับไว้ใต้หัวกวาง
‎- ชื่อลูก ‎- ชื่อพ่อ
‎- ไม่ ชื่อลูก ไม่เห็นต้องถามเลย ‎- ไม่ใช่ชื่อลูกหรอก
‎- ชื่อพ่อ ‎- พอเลย!
‎ชื่อพ่อ
‎ขอบคุณมากที่มาด้วยกัน
‎หม่อมฉันชอบมากเพคะ ชอบแวร์ดีอยู่แล้ว
‎เขาช่างโรแมนติก
‎ใช่ แต่ถ้ามองเฉพาะด้านโรแมนซ์ของแวร์ดี
‎นั่นจะลดคุณค่ามรดกทางดนตรี ‎และอิทธิพลทางการเมืองของเขา
‎ดนตรีของเขามีบทบาทสำคัญ ‎ในการรวมชาติอิตาลีด้วย
‎โอ้โฮ จริงหรือเพคะ
‎ฤดูร้อนนี้คุณยุ่งหรือเปล่า
‎ไม่เพคะ ส่วนใหญ่หม่อมฉันจะอยู่ในลอนดอน
‎หม่อมฉันว่างมากจนน่าอายเลยล่ะ ‎ถ้าถามกันตรงๆ
‎เราต้องไปซิมบับเวสองสามสัปดาห์ ‎แล้วก็ไปสกอตแลนด์
‎แต่เราอาจได้เจอกันอีกในช่วงฤดูใบไม้ร่วง
‎- ตายละ คุณไม่อยากเจอสินะ ‎- เปล่าเลย แค่ต้องรอนานจัง
‎- แป๊บเดียวเวลาก็ผ่านไปแล้ว ‎- ไม่หรอก
‎เวลาคงลากยาวจะแย่ ‎แต่อย่างว่า ช้าๆ ได้พร้าเล่มงาม
‎ผู้ติดตามของคุณ ‎ไม่มีทางยอมให้เราทำอะไรเกินกว่านี้
‎ยอมทุกอย่างที่ท่านสั่งแน่เพคะ
‎คุณยายเจ้ายศเจ้าอย่างจะตายไป
‎ราตรีสวัสดิ์
‎- จับมือได้แข็งมากเลยใช่ไหม ‎- ใช่
‎- แต่สมเป็นสุภาพบุรุษ ‎- เจ้าชายต่างหาก
‎ขออภัย สมเป็นเจ้าชาย
‎(บททดสอบ ณ บัลมอรัล)
‎ดิฉันคิดว่าวันนี้น่าจะเริ่มที่ ‎การวางแผนงบประมาณแผ่นดินปีหน้า
‎ซึ่งดิฉันกับท่านรัฐมนตรีคลัง ‎ได้มีโอกาสหารือกันเสียที
‎หลังจากมีความจำเป็นอย่างมาก
‎ที่จะลดเงินกู้ยืมของรัฐบาล ‎และควบคุมอัตราเงินเฟ้อให้ได้
‎รัฐบาลนี้จะทำสิ่งที่เจฟฟรีย์ได้ยืนยัน
‎ว่าจะเป็นนโยบายที่หาญกล้า ‎และส่งผลกระทบเป็นวงกว้างที่สุด
‎เท่าที่เคยมีการแก้ไข ‎การใช้จ่ายงบประมาณของประเทศนี้
‎ด้วยความเคารพนะ มาร์กาเร็ต
‎ตัดงบประมาณใช้จ่ายถึงสี่พันล้านเชียวเหรอ
‎จำกัดการใช้จ่ายทุกกระทรวงอย่างเคร่งครัด
‎ยกเลิกภาษีเงินได้อัตราปอนด์ละ 25 เพนซ์
‎นี่ไม่ใช่แก้ไขแล้ว
‎- นี่เชือดคอกันชัดๆ ‎- คุณพยายามเร่งรัดเกินไป
‎นั่นก็เพราะดิฉันกำลังรีบ
‎- ใครก็ตามที่มีประสบการณ์… ‎- หรือมีจิตสำนึก
‎ดูออกทั้งนั้นว่าลดงบประมาณภาครัฐ ‎และภาคอุตสาหกรรมหนักถึงหนึ่งในสิบแบบนี้
‎จะเสี่ยงต่อการเกิดอัตราว่างงานจำนวนมาก
‎สังคมจะปั่นป่วน
‎และเหมือนตบหน้า ‎คัดค้านทุกอย่างที่พวกเราเชื่อมั่น
‎เห็นด้วย
‎รบกวนย้ำอีกทีสิ
‎เราเชื่อมั่นในสิ่งใดกันแน่
‎เราคือพรรคอนุรักษ์นิยม
‎เราเชื่อมั่นในการอนุรักษ์ ความระมัดระวัง
‎ความมั่นคง
‎พอเพียง
‎ขอบคุณมากครับ ทุกท่าน ‎ท่านนายกรัฐมนตรี
‎เหล่านี้คือเรื่องที่เราต้องให้ความสำคัญ
‎ไม่ใช่มาแก้ไขปฏิรูปรัฐและสถาบันกันยกชุด
‎มันบุ่มบ่ามเกินไป ผลีผลามไม่คิดหน้าคิดหลัง
‎ไม่เพียงแต่จะเสี่ยง ‎ทำให้คนทั้งประเทศเกลียดเรา
‎แต่พรรคของคุณเอง
‎เพื่อนร่วมรัฐบาลของคุณ เรานี่แหละ ‎ก็จะต่อต้านคุณไปด้วย
‎กรุณานั่งนิ่งๆ นะครับ
‎สาม สอง หนึ่ง
‎ขอบคุณครับ
‎ผู้ชายพวกนั้นทำมาเป็นรู้ดีกว่าฉัน
‎สั่งสอนฉัน
‎พวกผู้ดีตีนแดงตะแคงตีนเดิน
‎คนชั้นสูงเส็งเคร็ง
‎และความคิดของพวกเขา
‎ทางแก้ปัญหาที่ประเทศนี้กำลังเผชิญอยู่
‎ช่างไร้ความคิดสร้างสรรค์ เอาแต่ระวังและ…
‎อ่อนปวกเปียก
‎พูดถึงเปียก
‎พยากรณ์อากาศบอกว่าที่บัลมอรัลจะมีฝนตก
‎เท่ากับผมคงอดเล่นกอล์ฟ
‎พ่อฉันเคยเทศน์เอาไว้
‎"พระผู้เป็นเจ้าไม่ต้องการข้ารับใช้ ‎ที่ใจไม่กล้าพอ"
‎พวกนี้ใจไม่กล้าพอ
‎ฉันควรจะรีบไล่ออกให้หมดทันทีที่มีโอกาส
‎เมื่อเช้านี้มัลคอล์ม มักเกอริดจ์โทรมาหาผม
‎เตือนว่า "ระวังบททดสอบนะ"
‎"อ้าว บททดสอบอะไร" ผมถาม
‎"บททดสอบ ณ บัลมอรัลอันลือลั่นไง" เขาตอบ
‎ปรากฏว่าพระราชวงศ์มักจะให้แขกทุกคน
‎ถูกทดสอบกันอย่างลับๆ ‎เพื่อจะดูว่าเป็นคนที่น่ายอมรับหรือไม่
‎ชั้นสูงจริง หรือไม่ใช่ชั้นสูง ‎เป็นก๊วนเดียวกับพวกเขาหรือไม่ได้เป็น
‎เห็นว่าเป็นการทดสอบที่โหดมาก
‎ไล่ล่าเลือดตกยางออกเลยทีเดียว
‎ท่านนายกรัฐมนตรี
‎- ปราสาทบัลมอรัลยินดีต้อนรับ ‎- ค่ะ
‎- คุณแธตเชอร์ ‎- สวัสดี
‎สมเด็จพระราชินีทรงฝากผมมาขออภัย ‎ที่ไม่ได้มาต้อนรับด้วยพระองค์เอง
‎แต่ตอนนี้ทรงออกล่าสัตว์ ‎พร้อมกับพระราชวงศ์ทุกพระองค์
‎อ้อ ดีจริง ห้องนี้ก็ได้จ้ะ ขอบคุณมาก
‎เป็นห้องของท่านทั้งสองห้องค่ะ
‎อ้อ…
‎ขอบคุณมากนะ
‎ไม่เป็นไร รับเถอะ ถึงเป็นเงินอังกฤษ ‎แต่ก็ใช้ในสกอตแลนด์ได้นะ
‎หามิได้ค่ะ ปกติแล้วแขกจะให้ทิปเมื่อออกจากที่พัก
‎ข้อปฏิบัติในการเข้าพักวางอยู่บนโต๊ะค่ะ
‎ยังไงก็รับไปเถอะ เราจะไม่บอกใคร
‎อย่าจ้ะ หนู ฉันอยากทำเอง ‎โดยเฉพาะกับกระเป๋าของสามีฉัน
‎ขออภัยค่ะ
‎ขอบใจมาก
‎มารื้อกระเป๋าให้เราเลยงั้นรึ
‎คิดอะไรของหล่อน นี่เป็นงานของภรรยาต่างหาก
‎แถมให้ห้องนอนตั้งสองห้อง
‎จริงด้วย พิกลมาก
‎เขาอนุญาตให้เรานอนเตียงเดียวกันหรือเปล่า
‎ผมไปอ่านข้อปฏิบัติในการเข้าพักก่อนดีกว่า
‎คุณว่าหกโมงเย็นคือเวลาอะไร ‎ต้องไปดื่มหรือเป็นมื้อค่ำ
‎ใครจะรู้เล่า
‎- ฉันต้องแต่งตัวยังไง ‎- ทำไมล่ะ ใครจะสน
‎ฉันสน
‎ทุกบ้านมีกฎของตัวเอง
‎ยิ่งสถานที่แบบนี้ ‎เครื่องแต่งกายและกาลเทศะยิ่งสำคัญ
‎ตอนอยู่บนเครื่องบิน ‎คุณพูดเองว่าจะมีการทดสอบ
‎- แสดงว่าได้ยินที่ผมพูดสินะ ‎- ฉันก็ต้องได้ยินที่คุณพูดอยู่แล้ว
‎ฉันไม่จำเป็นต้องมองหน้าคุณ ‎เพื่อให้คุณรู้ว่าฉันฟังอยู่
‎มองหน้ากันบ้างก็คงดี
‎ฉันไม่มีเวลามาเล่นเป็นคนดี
‎แต่ผมว่าถ้ามัวแต่กังวล เราจะสอบตกแน่
‎หกโมงเย็นคือเวลาดื่มก่อนมื้อค่ำ
‎มื้อค่ำต้องแต่งชุดราตรีสโมสร ‎เท่ากับตอนดื่มก็ต้องเป็นชุดราตรีสโมสร
‎ท่านคะ ดิฉันอดสังเกตไม่ได้ว่า ‎ท่านไม่ได้นำรองเท้าเดินป่ามาด้วย
‎ใช่แล้ว
‎พูดอะไรพิกลแบบนั้น
‎มีใครได้เจอมันจริงๆ หรือยัง
‎- แอนเห็นอยู่แวบหนึ่งที่คอนนัคเครก ‎- ได้ยิงไหม
‎- ทางนั้นก็ไม่เจอเหรอ ‎- ไม่เจอ แล้วกลุ่มนี้ล่ะ
‎โผล่มาตั้งแต่ต้นฤดูเลยนะ
‎กวางตัวเมียส่วนใหญ่ยังไม่ถึงช่วงผสมพันธุ์เลย
‎สงสัยจะติดสัดจนแยกออกมาจากฝูง
‎ต้องหาโอกาสออกไปล่าใหม่อีกครั้ง
‎พรุ่งนี้ต้องได้ตัวแน่
‎ทีนี้ไปดื่มชากันดีกว่า
‎เอ่อ
‎- ไปทางไหนล่ะ ‎- ได้ยินเสียงนะ
‎ฉันคิดว่า…
‎- ทางนี้รึ ‎- ใช่
‎สองคนนี้มาทำอะไร
‎ตายจริง
‎ท่านนายกรัฐมนตรี ดีใจจริงที่ได้พบ
‎ใต้ฝ่าละอองพระบาท
‎แถมแต่งตัวเตรียมมามื้อค่ำเรียบร้อย ‎ช่างคิดรอบคอบดีจริง
‎- เราจะทานอาหารกันแต่หัวค่ำ ‎- อย่าไร้สาระหน่อยเลย
‎นี่เพิ่งหกโมงเย็น
‎ไปบอกห้องเครื่องว่าอีก 45 นาทีตั้งโต๊ะได้เลย
‎แต่นี่เพิ่งเวลาน้ำชา
‎เด็กดี
‎ใต้ฝ่าละอองพระบาท
‎- สวัสดีครับ ‎- สวัสดีครับ
‎ใต้ฝ่าพระบาท
‎ให้ตาย พรุ่งนี้พวกเขาจะใส่ชุดนอน ‎มากินมื้อกลางวันเลยไหม
‎อ้อ พวกเราคงสอบตกแล้วล่ะ
‎สวัสดีขอรับ ที่นั่งของท่าน ‎คือตัวที่สองจากสุดโต๊ะด้านขวา
‎ส่วนคุณจะอยู่ด้านซ้าย
‎สาบานเลยว่าวันนี้ลูกได้ยินเสียงมัน
‎- เลียนเสียงเรียกไปรึเปล่า ‎- ค่ะ ลองแล้ว
‎มาร์ค คุณทำได้เหมือนกว่าฉัน
‎นี่มันไม่ได้ความเลย
‎เอาให้ดังกว่านี้
‎หม่อมฉันได้ยินว่ามีคนเห็น ‎ที่ชายฝั่งตะวันตกของทะเลสาบใช่ไหม
‎พูดอะไรไร้สาระ
‎- ทำไมกัน ‎- นั่นมันที่ราบต่ำ เปิดโล่งเกินไป
‎ต้องเป็นที่ยอดหรือสันเขา
‎ถึงจะเจอตัวมัน
‎- อ้อ ‎- ถูกไหม
‎ถือเป็นกรรมหนักเลยนะ ‎ที่จะฆ่ากวางหนุ่มที่ยังแพร่พันธุ์ได้แบบนั้น
‎แต่พวกแขกจ่ายเงินแล้วก็อยากได้ของที่ระลึก
‎และพร้อมจะจ่ายเงินจำนวนมหาศาล
‎เจ้าของที่ดินติดกับเราก็โลภพอที่จะรับ
‎ผมก็อดเห็นใจไม่ได้
‎มันเป็นธุรกิจ
‎จะเรียกธุรกิจได้อย่างไร
‎มันคือการอนุรักษ์สัตว์
‎นี่แหละเรื่องที่คนส่วนใหญ่ไม่เข้าใจ ‎ช่างไม่รู้เดียงสาจริงๆ
‎เอาละ หลังมื้อค่ำเล่นเกมกันหน่อยกันดีไหม
‎เบอร์ห้าหูหมีใส่หูหมู ที่มีหนึ่งหูหนูใส่หูหมี
‎เรียกเบอร์สี่หูหมีใส่หูหมู ที่มีสองหูหนูใส่หูหมี
‎รอบนี้ลูกพูดได้เร็วสุดเลย
‎เบอร์สี่หูหมีใส่หูหมู ที่มีสองหูหนูใส่หูหมี
‎เรียกเบอร์เจ็ดหูหมีใส่หูหมู ‎ที่มีหนึ่ง สอง สาม สี่…
‎แปดหูหนูใส่หูหมี
‎เอาละ เบอร์เจ็ดหูหนูใส่หูหมี…
‎โดน ยายพูดหูหนู!
‎โอ๊ย ตาย!
‎น้ามาร์โกต์ โชว์ฝีมือให้คุณยายดูหน่อยค่ะ
‎ตาตี่ตกต้นตาล ตาตี่ตายกับนาซี!
‎เบอร์สามหูหมีใส่หูหมู มีสองหูหนูใส่หูหมี
‎เรียก…
‎เบอร์หนึ่งหูหมีใส่หูหมู
‎ที่ไม่มีหูหนูใส่หูหมี
‎- เอาอีกละ ‎- โชคดีนะ ท่านนายกฯ
‎เอาละ
‎ขอบพระทัย
‎เบอร์หนึ่งหูหมีใส่หูหมู
‎ที่ไม่มีหูหนูใส่หูหมี
‎เรียกเบอร์…
‎สิบ…
‎หูหมีใส่หูหมู
‎ที่มี
‎หกหูหนูใส่หูหมี
‎- เก่งมาก ‎- ถูกต้องหรือไม่
‎ถูกแล้ว เก่งมาก
‎รบกวนส่งต่อด้วยค่ะ
‎เยี่ยม เก่งมาก
‎- หล่อนทำอะไรก็ไม่รู้ ‎- จริง สิ้นหวังแท้ๆ
‎แต่เรายังอยากยกผลประโยชน์ให้จำเลยก่อน
‎อาจจะแค่ประหม่า
‎ประหม่าอะไร
‎ประหม่ากับสถานการณ์ที่ต้องมาเจอ
‎เราแค่เล่นหยอกล้อกันสนุกขำๆ
‎การเล่นสนุกของเขา ‎อาจไม่ใช่การเล่นแบบนี้เลยก็ได้
‎หรือนางอาจจะเล่นสนุกไม่ได้
‎ต่อให้ความสนุกทิ่มตาแล้วก็คงจะยังไม่รู้
‎แต่เราสงสารเขานะ ‎พรุ่งนี้เราชวนเขาไปล่ากวางด้วย
‎โชคดีก็แล้วกัน
‎ราตรีสวัสดิ์
‎พระเจ้า คุณไม่ได้คิดจะเริ่มทำงานตอนนี้ใช่ไหม
‎ฉันเลือกได้ที่ไหนล่ะ เสียเวลาไปทั้งค่ำแบบนั้น
‎ไม่เอาน่า ก็แค่สนุกสนานกันไม่เสียหาย
‎ที่แย่ยิ่งไปกว่านั้น
‎พรุ่งนี้พระราชินีเชิญให้ฉันไปร่วมล่ากวาง
‎หัวเราะไปเถอะ นั่นหมายความว่า ‎ฉันต้องทำงานไว้ล่วงหน้า
‎งั้นก็ได้ ถ้าอย่างนั้นผมจะไปนอนอีกห้องนะ
‎อย่าได้บังอาจเชียว
‎เราไม่ควรจะติดนิสัยของพวกชั้นสูง
‎พวกที่แยกกันนอน เดี๋ยวก็ห่างเหินกันไป
‎แค่คืนเดียวเอง
‎นิสัยแย่ๆ ก็เริ่มจากอย่างนี้
‎คุณอยู่ที่นี่ และ…
‎มีหนังสือบนโต๊ะหัวเตียงไง
‎ก็ได้ ที่รัก ว่าไงว่าตามกัน
‎ฉันไม่รู้เลยว่า…
‎บันทึกประวัติการล่ากวางแห่งปราสาทบัลมอรัล
‎คุณอ่านไปเถอะ ระหว่างที่ฉันทำงานนี้
‎โอ๊ย น่าสนุกแท้
‎"วันที่ห้า กันยายน ปี 1848"
‎"สาส์นจากเจ้าฟ้าชายอัลเบิร์ตถึงมารี
‎ดาวเวเจอร์ดัชเชสหม้ายแห่งแซกซ์-โคเบิร์ก"
‎"ตั้งแต่เรามาถึง ฝนไม่ได้หยุดตกแม้แต่นาทีเดียว
‎แต่นั่นก็หาได้เป็นอุปสรรคต่อฉัน ชายผู้ซุกซน
‎ในการใช้เวลาทั้งสัปดาห์ ‎เฝ้าตามรอยล่ากวางหนุ่มตัวงาม"
‎อยู่นี่
‎ที่จริงเมื่อวานนางก็ทำได้ไม่ค่อยดีนัก
‎ใช่ ลูกขอพนันข้างตัวเองเลยว่า ‎จะยิงกวางตัวนั้นกลับมาได้ก่อนเที่ยง
‎พ่อพนันด้วย
‎พูดแล้วอย่าคืนคำก็แล้วกัน
‎อยู่ไหนกันแล้ว ‎กวางมันจะโผล่มาบ่อยที่สุดตอนเช้า
‎เราไม่อยากพลาดโอกาส
‎ตายจริง
‎ไม่ต้องพูดอะไรทั้งนั้น
‎ท่านนายกรัฐมนตรี
‎เช้านี้อากาศแจ่มใสดีจริง
‎ไปกันเลยไหม
‎เราไปคันนี้กัน
‎ขอบใจ จอห์น
‎มาเลย มาสิ
‎เราดีใจมากที่คุณยอมมากับเรา
‎เรานึกว่าคุณไม่น่าจะชอบเล่นกีฬา
‎ไม่ชอบเพคะ
‎พวกเราน่ะเป็นนักล่ากวางกันทั้งบ้าน
‎นั่นเป็นช่วงเวลาแสนสุข ‎ที่เราได้อยู่กับพระเจ้าจอร์จ พ่อของเรา
‎- ทรงสอนเราทุกเรื่อง ‎- พ่อของหม่อมฉันก็สอนลูกไว้มาก
‎พ่อลูกทำอะไรด้วยกันบ้าง
‎ทำงาน
‎งานคือการเล่นสนุกของเรา
‎หม่อมฉันทำงานกับพ่อในร้าน
‎พอเป็นสมาชิกสภาเขต พ่อก็พาไปหม่อมฉันทุกที่
‎หม่อมฉันนั่งดูพ่อร่างสุนทรพจน์
‎ฟังพ่อซ้อมและขึ้นพูดจริง
‎นั่นคือพิธีเบิกเนตรทางการเมืองของหม่อมฉัน
‎คงดีมากต่อคุณทั้งคู่
‎ใช่เพคะ
‎ทีนี้ ถ้าคุณไม่อยากข้อเท้าหัก
‎คุณควรจะคิดเปลี่ยนรองเท้า
‎เท้าเบอร์อะไร
‎เบอร์ห้า
‎อ้อ สะดวกเลย เท่ากันกับเรา
‎เวลาตามรอยล่ากวาง
‎เคล็ดลับจริงๆ คือต้องแฝงตัวไปกับธรรมชาติ
‎ทำให้กวางไม่ทันรู้ตัว
‎รอบหน้า อย่าใส่สีน้ำเงินสดจะดีกว่า
‎เพราะนั่นแปลว่ากวางจะเห็นคุณได้
‎ไม่ควรใส่น้ำหอมด้วย
‎เพราะแปลว่ามันจะได้กลิ่น
‎แถมตอนนี้มันได้ยินเสียงคุณด้วย
‎หม่อมฉันจะกลับไปเปลี่ยนชุด
‎อ้อ เป็นความคิดที่ดี
‎ถ้ารีบไปรีบมา น่าจะกลับมาทันมื้อกลางวัน
‎หม่อมฉันจะรีบให้เร็วที่สุด
‎เพคะ
‎แมรี่
‎เราจะขับออกไปทานมื้อกลางวันกับพวกเขา
‎รู้ไหมว่าต้องไปที่ไหน
‎ได้ยินว่าจะเสด็จที่หาดล็อคมูอิคกันนะเพคะ
‎ดี
‎ไม่ต้อง
‎คุณทำอะไรอยู่นี่
‎ใต้ฝ่าพระบาท
‎คุณควรจะออกไปแกะรอยล่ากวางไม่ใช่รึ
‎เพคะ แต่พี่สาวท่าน…
‎เรียกอย่างนั้นไม่ได้ ‎ต้องเรียก "สมเด็จพระราชินี"
‎ทรงเป็นพระราชินีของคุณ ‎อย่ามาเรียกเป็นพี่เรา
‎และพระที่นั่งนั้น ห้ามนั่งเด็ดขาด
‎- ขอพระราชทานอภัย ‎- โอย อย่าพูดแบบนั้นด้วย
‎แค่ "อะไรนะ" พอ
‎การขอพระราชทานมันดูหมดท่า
‎มีแต่สามัญชนที่ขอพระราชทานอภัยโทษ
‎เก้าอี้ตัวนั้น
‎ห้ามใครนั่งทั้งสิ้น
‎นั่นเป็นพระที่นั่งของพระนางเจ้าวิคตอเรีย
‎คุณรู้ใช่ไหมว่าวันนี้เป็นวันหยุดราชการ
‎เพคะ แต่ก็ยากนัก
‎ที่จะหยุดงานเมื่อประเทศอยู่ในสภาพนี้
‎ประเทศนี้เคยอยู่ในภาวะคับขันมาก่อน
‎และจะตกอยู่ในภาวะคับขันอีกอยู่เรื่อย
‎เราจะหัดเรียนรู้ได้เอง ‎เมื่อมีประสบการณ์สักหน่อย
‎ว่าบางครั้งการหยุดพัก ‎ก็เป็นการกระทำที่สมเหตุสมผลที่สุด
‎หม่อมฉันไม่ค่อยเหมาะกับการหยุดพัก
‎หยุดงานแล้วไม่สบายใจเลย
‎แต่คุณอาจได้ทำอย่างอื่นที่สำคัญกว่า
‎ได้มีเวลาคิด
‎ใต้ฝ่าพระบาท
‎ไม่ว่าจะพูดยังไงก็คงโน้มน้าวให้คุณ ‎มาเที่ยวสุดสัปดาห์ที่นี่ไม่ได้สินะ
‎ไปทำไม ฉันไม่ควรไปที่นั่น
‎แถมฉันก็ยุ่งด้วย
‎ยุ่งทำอะไร
‎มีอะไรสำคัญนักหนาจนต้องปฏิเสธ ‎คำเชิญของมกุฎราชกุมาร
‎การเป็นแม่คน
‎และเป็นภรรยา
‎- ก่อนหน้านี้ไม่เห็นมีปัญหา ‎- อย่าสิ
‎เรื่องจริง
‎ท่านต้องหาสาวสักคน ‎ที่ว่างจะอยู่กับท่านได้ทุกเมื่อที่ต้องการ
‎และพร้อมจะถวายชีวิตให้กับท่าน
‎เช่นเด็กใหม่คนนี้
‎ไดอาน่า สเปนเซอร์น่ะรึ
‎เธอน่าจะมีคุณสมบัติเหมาะไม่ใช่เหรอ
‎อย่าพูดอย่างนั้น
‎เราอยากได้ยินว่าคุณหึงแค่ไหนมากกว่า
‎ก็อยากจะหึง แต่…
‎หึงไปก็ไม่ช่วยอะไรไม่ใช่เหรอ
‎ดูจากสถานการณ์ของเราทั้งคู่แบบนี้
‎สิ่งที่ตอนนี้ท่านจำเป็นต้องทำ
‎ฉันพูดจริงๆ นะ ท่านควรจะโทรหาเธอ
‎ให้โทรไปพูดว่าอะไร
‎"เราหยุดคิดถึงคุณไม่ได้"
‎"เราอดทนรอตลอดฤดูร้อน ‎กว่าจะได้เจอคุณอีกครั้งไม่ได้"
‎"พอมีโอกาสไหมที่คุณจะทิ้งทุกอย่าง
‎และมาเจอเราที่สกอตแลนด์ตอนนี้เลย"
‎คณะรัฐมนตรีของนางแธตเชอร์ ‎ต่างแสดงความตกใจ
‎เมื่อเห็นตัวเลขอัตราการว่างงานที่พุ่งขึ้นมาก
‎สหภาพแรงงานโทษว่า ‎อัตราการว่างงานที่พุ่งขึ้นเป็นเพราะการยืนยัน
‎จะใช้นโยบายตัดงบประมาณเป็นวงกว้าง
‎สถานการณ์ตอนนี้น่ากังวลมาก
‎พรรคแรงงานฝ่ายค้านที่ทั้งหัวรุนแรง ‎และไร้ประสิทธิภาพที่สุด
‎จนน่าจะหลบเข้ารกเข้าพงไปเสีย ‎ตอนนี้กลับไล่จี้เรามาติดๆ
‎ไม่มีใครกังขากับความตั้งใจแน่วแน่ ‎ของนายกรัฐมนตรี
‎แต่เราจำเป็นต้องมีผู้นำ ‎ที่มีอาวุโสและมีประสบการณ์มากกว่านี้
‎ผู้นำที่เชื่อในค่านิยมเดียวกันกับเรา
‎ภัยของเราตอนนี้
‎คือเรามีนายกรัฐมนตรีที่อ่อนประสบการณ์
‎ซึ่งไม่ยอมเปิดหูเปิดตารับรู้ ‎ว่านโยบายของตัวเองกำลังล้มเหลว
‎และนั่นอาจพาพวกเราดิ่งลงเหวไปด้วยกันหมด
‎ผมว่าหลายเสียงในคณะรัฐมนตรี ‎คงกำลังถามกันอยู่ว่า
‎นี่ถึงเวลาจะต้องปรับเปลี่ยนแล้วใช่ไหม
‎ฟรานซิส พิม ซึ่งตั้งคำถามต่อนโยบายการเงิน ‎ของนางแธตเชอร์มาตลอด…
‎ต่อไปคือมาร์ค วัตสันจากเจดบะระ
‎ผู้ครองสถิติการขว้างค้อนในเบรมาร์
‎เขาต้องเอาชนะ ‎ฟรานซิส สจ๊วร์ตจากฟอร์ตวิลเลียม
‎ทั้งที่เพิ่งหายจากอาการบาดเจ็บ ‎เขาขว้างค้อนได้ไกลถึง…
‎ฉันมาทำอะไรที่นี่
‎อยู่ห่างจากเวสต์มินสเตอร์หลายร้อยกิโล
‎ห่างไกลจากความจริงเป็นโยชน์
‎มาเสียเวลาอันมีค่าใน…
‎แดนกุ๊กกู๋ครึ่งสกอตครึ่งเยอรมันใช่ไหม
‎ใช่
‎แกรี่ แมคนีล คนของเรามาแล้ว…
‎จะขว้างแล้ว
‎ดยุคแห่งเอดินบะระกำลังมอบ ‎แฮกกิสประจำปีนี้ให้…
‎พยายามแล้วก็ยังหาคุณสมบัติ
‎ที่จะช่วยให้มองคนพวกนี้ในแง่ดีขึ้นไม่เจอ
‎อย่าลืมนะครับ แฮกกิสจะต้องอยู่ในสภาพพร้อมกิน
‎คนพวกนี้ไม่ได้มีปัญญา หรือเป็นอารยชน
‎หรือสง่างามเพียบพร้อมไร้ที่ติอะไรเลย ‎พวกเขา…
‎นิสัยเสีย หัวสูง และหยาบคายใช่ไหม
‎ใช่ ดีที
‎เหมือนคณะรัฐมนตรีของฉันไม่มีผิด ‎ทั้งเป็นอันธพาลและชอบสั่งสอน
‎สังเกตได้เลย พวกชนชั้นสูงมีอันจะกิน ‎นิสัยเหมือนกันหมด
‎ถ้าคิดจะพัฒนาประเทศนี้กันจริงๆ
‎ฉันว่าเราต้องขุดรากถอนโคนมันให้หมด
‎ตั้งแต่สูงสุดสู่สามัญ
‎ค่ะ เอาไว้ตรงนั้น ขอบคุณ ขอบคุณมาก
‎เกิดอะไรขึ้น
‎ดูเหมือนเกิดวิกฤตอะไรสักอย่าง
‎ชีวิตในอังกฤษหลังสงครามโลก
‎เป็นวิกฤตต่อเนื่อง ‎ทรมานมาตลอดไม่มีหยุดหย่อน
‎แต่ไม่ว่าสถานการณ์จะแย่แค่ไหน
‎ไม่เคยมีนายกรัฐมนตรีคนไหนกลับก่อนกำหนด
‎ใช่ เราแทบต้องไล่ให้กลับไปทุกครั้ง
‎แล้วทำไมคนนี้ถึงรีบร้อนที่จะหนีไปนัก
‎พวกเราอาจไม่ค่อยเป็นมิตรกับเขาเท่าไร
‎พูดอะไรของพี่ น้องเป็นมิตรกับนางจะตาย
‎แทบจะป้อยอเชียวนะ
‎นั่นใครน่ะ
‎- ปราสาทบัลมอรัลยินดีต้อนรับครับ ‎- ขอบคุณค่ะ
‎เลดี้เฟอร์มอยมารอแล้วครับ
‎สวัสดีค่ะ คุณยาย
‎หวังว่าคงจะไม่ต้องบอก
‎เธอโชคดีแค่ไหนแล้วที่ได้รับเชิญมาที่นี่
‎และนี่เป็นโอกาสดีเยี่ยมแค่ไหน
‎หรือเป็นเดิมพันที่สูงเพียงใดสำหรับตระกูลเรา
‎แค่มาพักสุดสัปดาห์เองนะคะ
‎สุดสัปดาห์ที่สำคัญที่สุดในชีวิตของเธอ
‎เจ้าชายแห่งเวลส์ทรงกรุณา ‎สัญญาว่าจะพาหม่อมฉันไปตกปลา
‎หวังว่าจะเป็นครั้งแรกในสกอตแลนด์
‎ที่หม่อมฉันได้อะไรติดตัวกลับไป ‎นอกจากแค่ติดหวัด
‎แม่ตามไม่ทันแล้ว คนนี้แค่เพื่อนหรือว่าแฟน
‎ยังก้ำกึ่งอยู่นะ ลูกว่า
‎ถึงได้ชวนมาที่นี่เพื่อดูว่าจะร่วง…
‎หรือจะรอด
‎หม่อมฉันได้เรียนรู้อย่างไวเลยว่าแบบนั้นมันผิด
‎แต่ก็ไม่ค่อยมีโชคกับการเล่นปืนนะเพคะ
‎อรุณสวัสดิ์ค่ะ ตอนนี้ตีห้าครึ่ง
‎ดยุคแห่งเอดินบะระ สมเด็จพระสวามี
‎ทรงเชิญคุณไปร่วมแกะรอยล่ากวาง ‎กับพระองค์ในเช้านี้
‎อุ๊ย
‎ตกลง
‎ให้จัดเตรียมอะไรให้ไหมคะ
‎เช่นอะไรล่ะ
‎แค่คิดว่า เผื่อคุณไม่ได้เตรียมรองเท้าเดินป่ามา
‎ฉันเอามาแต่รองเท้าเดินป่าค่ะ
‎ขอโทษที่ปลุกแต่เช้า
‎แต่เรามีเหตุผลที่ชวนให้เธอมาด้วยกันเช้าวันนี้
‎คนทั้งบ้านกำลังตื่นเต้นใจจดจ่ออยู่เรื่องเดียว
‎เพคะ เรื่องกวาง เมื่อคืนนี้ช่วงมื้อค่ำ ‎ทุกคนพูดกันแต่เรื่องนี้
‎เราไม่ได้หมายถึงกวาง
‎เราหมายถึงเธอ
‎เราคิดว่านี่อาจเป็นจังหวะดี ‎ที่เราสองคนจะได้ทำความรู้จักกัน
‎แน่ใจนะว่าไม่ชื้นเกินไป
‎ไม่เพคะ หม่อมฉันชอบน้ำค้าง
‎เปื้อนโคลนนิดหน่อยไม่ถือนะ
‎ยิ่งเยอะยิ่งดีเพคะ หม่อมฉันเป็นสาวชนบทแท้ๆ
‎ดี
‎เราว่าเราคงเคยเห็นเธอตอนเด็กๆ ‎แถววังซานดริงแฮม
‎สมัยที่เธออยู่ในบ้านหลังเล็กๆ ที่นั่น
‎ใช่เพคะ
‎แล้วตอนนี้อยู่ที่ไหน
‎ลอนดอนเพคะ เขตเอิร์ลสคอร์ท ‎เช่าห้องอยู่กับเพื่อนๆ ผู้หญิงสามคน
‎หม่อมฉันเป็นเจ้าของห้องจู้จี้
‎แล้วเป็นคนจู้จี้รึ
‎- ชอบให้อะไรๆ เป็นระเบียบเรียบร้อยเพคะ ‎- ดีนะ เราก็ชอบ
‎ติดนิสัยจากกองทัพบกหรือเพคะ
‎กองทัพเรือ เราต่างหากที่จะเป็นฝ่ายตั้งคำถาม
‎ขออภัย
‎แสดงว่าเธอทำอยู่อย่างเดียวรึ
‎เป็นเจ้าของห้อง
‎ไม่ใช่เพคะ งานหลักของหม่อมฉัน ‎คือเป็นแม่บ้านทำความสะอาดให้พี่สาว
‎อ้อ นั่นงานสำคัญนะ
‎จริงเพคะ
‎- พี่คงจ่ายอย่างงาม ‎- ชั่วโมงละหนึ่งปอนด์
‎ขอโทษที เราไม่รู้ว่าสมัยนี้ ‎ทำความสะอาดบ้านได้ค่าแรงกันเท่าไร
‎นั่นเป็นอัตราสูงสุดแล้ว
‎จ่ายให้เฉพาะแม่บ้านคนเก่ง ‎ระดับผู้บริหารเท่านั้น
‎- จริงรึ ‎- ไม่เลย!
‎แทบจะหลอกให้ทำฟรี ‎ไม่รู้เหมือนกันว่าทำไปทำไม
‎อาจเพราะเธอชอบทำความสะอาด
‎อันที่จริง หม่อมฉันก็ชอบทำความสะอาดจริง
‎ชอบรีดผ้าด้วย โอย หม่อมฉันน่าสมเพชใช่ไหม
‎ไม่เลย นั่นทำให้เธอน่าทึ่ง ‎ทำให้เราอยากคุยด้วยต่อจะแย่
‎- พระองค์ ‎- อะไร
‎- ดูนั่น ‎- อ้อ เยี่ยม
‎โห ฉลาดนะเรา
‎- ควรพยายามเข้าใกล้ให้มากกว่านี้ไหม ‎- ไม่
‎จะไม่มีโอกาสแบบนี้แล้ว
‎เราลองได้แค่ครั้งเดียว
‎ลมพัดจากทิศไหน ทางขวาใช่ไหม
‎ทางซ้ายเพคะ
‎- อะไรนะ ‎- ดูก้อนเมฆสิ
‎ม้วนตัวเป็นเกลียว
‎ไม่ เราว่าทางขวา
‎ทางซ้าย
‎แม่นมากเพคะ
‎ลมมาจากทางซ้ายใช่ไหม
‎ได้แล้วจริงๆ
‎ดูสิ
‎โห
‎เราเจอกวางจริงๆ
‎น่ายินดี!
‎- โอย ล่าได้แล้ว ‎- เก่งจริง
‎งามแท้ๆ
‎เราต้องขอบคุณไดอาน่า
‎หม่อมฉันไม่ได้ทำอะไรเลย
‎ไม่สิ เธอเป็นคนเห็นก่อน เราไม่เห็น
‎แต่ทรงเป็นคนยิงนี่เพคะ
‎ก็ไม่ใช่ยิงง่าย
‎- จริง ‎- ยิงได้แม่นมากด้วย
‎อ้อ เข้าไปดูกันใกล้ๆ ดีกว่า
‎เราเดินอยู่สี่ชั่วโมงกว่าจะเจอตัว
‎- สี่เหรอ ‎- สี่เพคะ
‎- นัดเดียวจอด ‎- นัดเดียวเลย
‎แม่คะ น่าประทับใจจริงๆ
‎ขอบคุณมากนะที่มา
‎- เลวร้ายมากไหม ‎- ไม่เลยเพคะ สนุกเหมือนอยู่บนสวรรค์
‎ไม่เคยมีใครพูดอย่างนั้น ‎หลังจากมาที่นี่เป็นครั้งแรกเลย
‎แต่พูดจริงนะ
‎- คุณไม่หงุดหงิดที่มีคนจ้องจับผิดรึ ‎- ครอบครัวหม่อมฉันก็แย่พอกัน
‎มีใครหน้าใหม่เข้ามา ‎ทุกคนจะทรมานเขา พยายามไล่เขาไป
‎พรุ่งนี้เราคงได้ฟังความเห็น
‎บอกด้วยนะว่าสอบผ่านหรือเปล่า
‎เราแน่ใจว่าผ่าน
‎ด้วยคะแนนสูงเกินคาด
‎คุณมีน้ำใจมากที่ยอมมา
‎ขอบคุณค่ะ
‎แล้ว...
‎ที่นั่นเป็นยังไงบ้าง
‎คุณไม่อยากฟังหรอก
‎ที่จริงอยากฟังนะ
‎เล่ามาสิ
‎เธอชนะอย่างขาวสะอาด
‎ในหน้าประวัติศาสตร์ของบัลมอรัล
‎ไม่เคยมีใครผ่านการทดสอบได้ ‎อย่างงดงามขนาดนี้
‎ต๊ายตาย
‎ได้รับคำชื่นชมเลิศหรู ‎จากคณะกรรมาธิการเผด็จการสุดโหด
‎ทั้งแอน ทั้งพ่อ
‎น้ามาร์โกต์
‎แม่ ท่านยาย
‎ใต้ฝ่าพระบาท ‎ดยุคแห่งเอดินบะระทรงเรียกพบ
‎แล้วเราก็ถูกเรียกไปคุยกับพ่อ
‎ในห้องเตรียมเนื้อ
‎เราไม่ทันคิดถึง ‎สัญลักษณ์อันน่าสยดสยองของห้องนั้น
‎ว่าอาจเป็นเราเองที่โดนแขวนและถลกหนัง
‎พ่อเรียกหาลูกรึ
‎ไดอาน่า สเปนเซอร์น่ะ
‎ทำไมหรือ
‎พ่อบอกจุดยืนของตระกูลอย่างชัดเจนทีเดียว
‎พวกนั้นอยากให้เราแต่งงานกับเธอ
‎โอย
‎ใช่
‎ชนะอย่างขาวสะอาดจริงๆ
‎มันก็ต้องเป็นแบบนี้อยู่แล้ว
‎จะต้องมีคนที่เหมาะสมปรากฏตัวขึ้นมา
‎แต่เธอคือคนที่ใช่แน่แล้วเหรอ
‎มีใครคิดจะถามตัวเองบ้างไหม
‎เธอยังเด็กอยู่เลย
‎ท่านนายกรัฐมนตรี ใต้ฝ่าละอองพระบาท
‎ใต้ฝ่าละอองพระบาท
‎- หวังว่าจะทรงพระเกษมสำราญในวันหยุด ‎- มากทีเดียว
‎สกอตแลนด์ช่วงหน้าร้อนบรรยากาศดีมาก
‎เราประหลาดใจเสมอ ‎เมื่อเจอคนไม่สบายใจเวลาไปพักที่บัลมอรัล
‎บางคนก็แค่ไม่ชอบ
‎ไปแล้วก็รู้สึกพิศวงกับที่นั่น
‎กับสภาพอากาศและประเพณีต่างๆ
‎มองเห็นแต่ความโหดร้ายจากการล่าสัตว์
‎แทนที่จะเห็นความเมตตาการุณย์ ‎หรือความจำเป็น
‎แต่ได้ข่าวว่าที่นี่ก็เลือดสาดเช่นกัน
‎- คุณปรับคณะรัฐมนตรีใหม่ ‎- ใช่เพคะ
‎รัฐมนตรีส่วนใหญ่ที่ถูกเชือดคือพวกคนแก่ๆ
‎ใช่ แม้ปัจจัยในการตัดสินใจจะไม่ใช่แค่อายุ
‎- แต่เป็นอะไร ‎- ส่วนใหญ่มาจากพื้นเพ
‎และการขาดความกล้า
‎ซึ่งเป็นผลจากอภิสิทธิ์และความถือดีที่ติดตัวมา
‎อย่าได้ทำผิดคิดเหมาว่า ‎แค่เพราะเกิดมาเป็นอภิสิทธิ์ชน
‎แล้วจะขาดความกล้า
‎เราว่าเป็นเกมที่อันตราย ‎หากจะสร้างศัตรูไว้ทั่วทุกทิศทาง
‎ไม่หรอก หากเราสบายใจที่จะมีศัตรู
‎คุณสบายใจรึ
‎ใช่สิ
‎ได้แรงบันดาลใจจากคำของกวีคนยาก ‎ชาร์ลส์ แมคไค
‎“ท่านนั้นไร้ศัตรู ดังท่านว่า
‎อนิจจา! สหายข้าช่างโวเฉย
‎ทุกผู้คนที่คลุกคลีจนคุ้นเคย
‎ไม่เฉยเมยเฉกผู้กล้าท้าประจัน
‎เป็นคนกล้าย่อมมีศัตรูแน่! ‎หากไม่มีจริงแท้แต่อย่างนั้น
‎แสดงว่ามิได้ทำเรื่องสำคัญ ‎งานของท่านคงเล็กน้อยด้อยราคา
‎ท่านมิเคยขับไล่คนทรยศ
‎ท่านมิเคยจับปดคนซึ่งหน้า
‎ท่านมิเคยแก้ผิดถูกตามธรรมา
‎ท่านตาขาวมิหาญกล้าสู้สิ่งใด”
‎อรุณสวัสดิ์ครับ ตอนนี้เราได้รู้กันแล้ว ‎รัฐมนตรีถูกปลดสามคน
‎และมีการปรับคณะรัฐมนตรี ‎พร้อมกับปรับเลื่อนขั้นโยกย้ายชุดใหญ่
‎ในส่วนของรัฐมนตรีช่วยและผู้ช่วยต่างๆ
‎นางแธตเชอร์ได้พลิกโฉมคณะรัฐมนตรีจริงๆ
‎ในอีกสักครู่เราจะได้เห็น…
‎อียอร์
‎- น้องมาดูว่าพี่เป็นยังไงบ้าง ‎- พี่ก็อยู่ได้
‎ช่วยเป็นอะไรมากกว่า "อยู่ได้" สักครั้งได้ไหม
‎หลังจากกระบวนการเฟ้นหาคน ‎จากครึ่งอาณาจักรบริเตน
‎ในที่สุดพี่ก็คลำเจอตัวเลือกไร้ที่ติ
‎เหมาะทั้งวัย หน้าตา และชาติตระกูล
‎หรือพี่ยังหาข้อเสียในความสมบูรณ์แบบนั้นได้อีก
‎เปล่า
‎เปล่า เธอคนนั้น…
‎ยอดเยี่ยมอย่างปฏิเสธไม่ได้
‎ขาสวยแบบนั้น
‎ตาร้อนเลย
‎และเป็นคนที่เหมาะสม
‎ก็ดีน่ะสิ
‎พี่ก็แค่อยากมีเวลามากกว่านี้
‎เอาเวลาไปทำไม
‎จะได้ทำความรู้จักว่าเธอเป็นคนยังไง ‎เราแทบไม่รู้จักกันเลย
‎- หลังจากนี้ก็จะมีเวลาเยอะแยะ ‎- ทุกคนก็พูดอย่างนั้น
‎"หลังจากนี้จะมีเวลาเยอะแยะ ‎จัดการเสียให้จบๆ"
‎น้องเห็นด้วย
‎แล้วคนนั้นเขาว่ายังไง
‎น่าหดหู่มาก แต่เธอเห็นด้วยเต็มที่
‎ก็แน่อยู่แล้ว
‎ทุกคนเห็นด้วยเต็มร้อย เพราะทุกคนเข้าใจดี
‎ถึงเวลาจะต้องปิดฉากเรื่องนี้เสียที
‎และลบละครน้ำเน่าพาร์คเกอร์-โบว์ลส์ ‎ออกจากใจ
‎ใจเราทุกคน
‎ตลอดกาล
‎ใช่
‎นั่นยิ้มแล้วเหรอ
‎เดี๋ยวจะเป็นรอยยิ้ม
‎อย่าต่อต้านเลย
‎คนนี้ไร้ที่ติจริงๆ
‎ถึงกับล่ากวางตัวนั้นได้ด้วยซ้ำ ให้ตาย
‎แสดงว่าชะตาต้องกำหนดมาแล้ว
‎คำบรรยายโดย ศันสนีย์ โอบอ้อม